User:BJP ANOOP

अनूप गुप्ता (Anoop Gupta), प्रदेश महामंत्री, भाजपा || सदस्य, विधान परिषद (MLC) || उत्तर प्रदेश

प्रारम्भिक शिक्षा अध्ययन सरस्वती शिशु मंदिर हरगांव, सीतापुर से संस्कारयुक्त वातावरण के अन्तर्गत हुई। राष्ट्रीय स्वयंसेवक संघ से सम्पर्क - बाल्यकाल से । राष्ट्रीय स्वयंसेवक संघ में शिक्षा - संघ शिक्षा वर्ग (द्वितीय वर्ष) प्रशिक्षित, राष्ट्रीय स्वयंसेवक संघ में मुख्यशिक्षक, शाखा कार्यवाह का दायित्व रहा, राष्ट्रीय स्वयंसेवक संघ के स्वयंसेवक के नाते विभिन्न शीत शिविर, नैपुण्य वर्ग, ग्रीष्म कालीन, वन बिहार आदि कार्यक्रमों में सक्रिय सहभाग।

विविध क्षेत्र में सक्रियता- अखिल भारतीय विद्यार्थी परिषद (ABVP) में.. 1990 छात्र जीवन से सक्रिय हुए, इस दौरान हरगांव नगर प्रमुख, लहरपुर तहसील प्रमुख, सीतापुर सह जिला प्रमुख, सीतापुर जिला सदस्यता प्रमुख के दायित्वों का निर्वाहन किया ।

1996 से 1999 तक लखीमपुर खीरी जिला संगठन मंत्री के रूप में छात्रों को सामाज जीवन एवं राष्ट्र की मुख्य धारा में जोड़ने का कार्य किया ।

1999 से 2002 तक सीतापुर विभाग संगठन मंत्री के रूप में राष्ट्र पुनर्निर्माण के व्यापक संदर्भ में शिक्षा क्षेत्र में परिवर्तन हेतु छात्रों को जोड़कर राष्ट्रसेवा में योगदान दिया।

2002 से 2005 तक मुरादाबाद- मेरठ सम्भाग संगठन मंत्री के रूप में मुरादाबाद, मेरठ, सहारनपुर कमिश्नरी से सम्बद्ध जनपदों में प्रवासी बनकर राष्ट्रयज्ञ में अपनी सामाजिक सेवाएं देते रहे।

2004. लोकसभा चुनाव में राष्ट्रीय स्वयंसेवक संघ की योजना से मेरठ लोकसभा समन्वयक की भूमिका का निर्वाहन किया।

2005 से 2007 बुन्देलखण्ड के संगठन मंत्री के रूप में झांसी एवं चित्रकूट धाम कमिश्नरी के जनपदों के साथ ही विद्यार्थी परिषद के आयाम तंत्र शिक्षण विद्यार्थी परिषद के मध्य उत्तर प्रदेश के संगठन मंत्री के रूप में पूर्णकालिक सेवाएं जारी रखीं।

अखिल भारतीय विद्यार्थी परिषद के कार्यकाल के वर्षों में प्रदेश सहमंत्री, प्रदेश सदस्यता प्रमुख, राष्ट्रीय कार्यसमिति सदस्य आदि दायित्वों का निर्वाहन किया।

भारतीय जनता पार्टी उ0प्र0 में

2007 से भारतीय जनता पार्टी उ0प्र0 में कार्य कर रहे हैं... 2007 से 2013 तक भाजपा के पूर्णकालिक कार्यकर्ता के नाते में प्रदेश मुख्यालय पर रहते हुए प्रदेश कार्यालय सचिव के दायित्व का निर्वाहन करते सेवाएं देते रहे। इस दौरान 2009 लो०स०, 2012 वि०स०में चुनाव प्रबंधन व कार्यक्रम विभाग में सह प्रभारी के रूप में वरिष्ठ नेताओं का चुनाव प्रवास अभियान सकुशल सम्पन्न कराने में अपनी भूमिका निभाई।

2013 से 2020 भाजपा उ0प्र0 के तीन बार प्रदेश मंत्री रहे, इस दौरान भाजपा नेतृत्व के निर्देशानुसार विभिन्न समय पर प्रदेश में चलने वाले अभियानों (बूथ प्रबंधन, ग्राम स्वराज ग्राम चौपाल, लाभार्थी संपर्क, कमल ज्योति पर्व, संवाद केन्द्र, बजट गोष्ठी आदि) के संयोजक/ सह प्रभारी के रूप में जिम्मेदारी निभाई। भाजपा में जिला प्रभारी/ जिला प्रवासी, जिला चुनाव अधिकारी, रैली प्रभारी के नाते सीतापुर, बहराइच, बाराबंकी, हरदोई, लखनऊ जिला/ महानगर, गोण्डा, कानपुर उत्तर, दक्षिण आदि अनेक जनपदों का दायित्व रहा। 2014 लो०स०, 2017 वि०स०, 2019 लो०स० चुनावों में चुनाव प्रबन्धन टीम में प्रदेश कार्यक्रम विभाग प्रभारी के रूप में वरिष्ठ नेताओं का चुनाव प्रवास अभियान सकुशल सम्पन्न कराने में अपनी भूमिका निभाई। गाजियाबाद नगर निगम चुनाव 2018 में पूर्व प्रदेश अध्यक्ष जी के साथ सह प्रभारी के रूप में तथा बल्हा बहराइच के उपचुनाव 2019 में चुनाव प्रभारी के रूप में प्रदेश की सबसे बड़ी जीत के शिल्पकार बने। उत्तर प्रदेश भाजपा के आईटी विभाग/सोशल मीडिया विभाग के प्रदेश प्रभारी भी रहे।

2020 अगस्त से भाजपा उत्तर प्रदेश संगठन के प्रदेश महामंत्री एवं गोरखपुर क्षेत्र प्रभारी के रूप में पूर्वांचल के गोरखपुर, सिद्धार्थनगर, बस्ती, संत कबीर नगर, महराजगंज, कुशीनगर, देवरिया, बलिया, मऊ, आज़मगढ़ में लगातार संगठनात्मक, सामाजिक प्रवास एवं प्रदेश के अन्य अनेक जनपदों में राजनैतिक, कार्यक्रमात्मक प्रवास करते हुए राष्ट्रवाद की मशाल जलाने का कार्य करते रहे हैं।

24 मार्च 2022 को खीरी स्थानीय प्राधिकारी निर्वाचन में ऐतिहासिक निर्विरोध सदस्य विधान परिषद उत्तर प्रदेश के रूप में विधायक निर्वाचित हुए हैं।

सम्प्रति 25 मार्च 2023 से अभी आप भाजपा उत्तर प्रदेश संगठन के प्रदेश महामंत्री पुनः बनाये गए है..